open-index/open-wikipedia-markdown huggingface dataset:
Demänovská Kykula

**Demänovská Kykula** () je vrch v Kysuckej vrchovine. Leží nad obcou Oravská Lesná, približne  východne od Čadce. 

## Poloha
Nachádza sa na východnom okraji pohoria, v geomorfologickom podcelku Vojenné. Vrch leží v Žilinskom kraji, zasahuje na územie okresov Čadca a Námestovo a katastrálne územie obcí Nová Bystrica a Oravská Lesná. Najbližšími sídlami sú na severovýchodnom úbočí ležiaca Demänová a na juhovýchodnom Kubínska, miestne časti Oravskej Lesnej, západným smerom sa nachádza Vychylovka, patriaca k obci Nová Bystrica. Vrcholom vedie hranica Chránenej krajinnej oblasti Kysuce a Chránenej krajinnej oblasti Horná Orava.

## Opis
Demänovská Kykula je súčasťou hrebeňa, ktorý oddeľuje regióny Kysuce a Orava a určuje zároveň rozvodnicu povodí riek Kysuca a Orava. Východne susedí sedlom oddelená Korčuľa (), južným smerom Krčmárová (), juhozápadným Mrvova Kykula (), západným Vlčova hora () a severným Talapkov Beskyd (). Západné svahy odvodňujú prítoky Vychylovky, smerujúce do Bystrice v povodí Kysuce, voda z východne sa zvažujúcich svahov odteká Demänovský potok do Bielej Oravy. Hrebeňom vedie značený chodník z Oravskej Lesnej-Demänovej.

### Výhľady
Riedky, no súvislý lesný porast umožňuje len veľmi obmedzený rozhľad. Z vhodných lokalít s riedkou vegetáciou a horských pasienkov na úbočí je vidieť okolité vrchy Kysuckej vrchoviny a Oravskej Magury, pohraničný hrebeň Oravských a Kysuckých Beskýd, Malú Fatru, Javorníky a nezriedka i Tatry.

## Prístup
* po  zelenej značke po hrebeni:
** zo severu z Talapkovho Beskydu cez sedlo Demänová a rovnomennú osadu Oravskej Lesnej
** od juhu zo Sedla pod Okrúhlicou cez osadu Beskyd
* po  červenej značke cez sedlo Demänová:
** od západu z Vychylovky
** od východu z Kubínskej cez Demänovú

## Referencie

## Pozri aj
* Vojenné
* Zoznam vrcholov v Kysuckej vrchovine

## Externé odkazy
* Poloha na turistickej mape

Kategória:Vrchy v Kysuckej vrchovine
Kategória:Tisícovky na Slovensku
Kategória:Vrchy v okrese Čadca
Kategória:Vrchy v okrese Námestovo
Kategória:Nová Bystrica (obec)
Kategória:Oravská Lesná
Žľab

**Žľab** môže byť:

* konštrukcia vyrobená z rôzneho materiálu (napr. z dreva, kovu, cementu), ktorá má tvar (spravidla dlhého) koryta a slúži na privádzanie alebo odvádzanie kvapalín a iného materiálu, pozri žľab (vedenie)
* válov
* v geomorfológii: úžľabina
* prenesene: usmerňujúci (často zároveň obmedzujúci) faktor
* vodný tok v povodí Trnávky, pozri Žľab (prítok Trnávky)
* vodný tok - kanál - v povodí Ságelského potoka, pozri Žľab (kanál)
* vrch v Slovenskom krase, pozri Žľab (vrch v Slovenskom krase)

## Zdroje
Zanzibarské národné futbalové mužstvo

**Zanzibarské národné futbalové mužstvo** reprezentuje Zanzibar na medzinárodných futbalových turnajoch. Zanzibar nie je členom FIFA a nie je iba pridruženým členom CAF.

## História
Futbalový zväz bol založený v roku 1926. FIFA neuznáva Zanzibar a preto nie je členom, FIFA nepovoľuje dva tímy z jedného štátu. V marci 2017 bol Zanzibar prijatý do Konfederácie afrického futbalu ako 55. člen, no o štyri mesiace neskôr bolo ich členstvo zrušené. Prezident CAF Ahmad Ahmad uviedol, že región nemal byť nikdy prijatý, pretože nejde o suverénny štát. Zanzibar sa nezúčastňuje kvalifikácii na Majstrovstvá sveta vo futbale ani kvalifikácii na Africký pohár národov. Zanzibar sa pravidelne zúčastňuje Vyzývacieho pohára CECAFA.

## Africký pohár národov

## Referencie

## Externé odkazy
http://www.conifa.org/en/members/zanzibar/ 

## Zdroj

Kategória:Národné futbalové mužstvá
5-aminoimidazolribotid

**5-aminoimidazolribotid** (**AIR**) je biochemický intermediát, ktorý vzniká pri syntéze purínových nukleotidov. Tvoria sa z neho teda stavebné bloky DNA a RNA.

## Syntéza
AIR vzniká z 5'-fosforibozylformylglycínamidínu (FGAM) pôsobením AIR syntetázy (AIRS), ktorá využíva ATP na aktiváciu koncovej karbonylovej skupiny, ktorú nasleduje atak dusíka viazaného na anomérny uhlík ribózy:

: FGAM + ATP → AIR + ADP + Pi + H+
: 500x500bod

U vyšších eukaryotov je AIR následne karboxylovaný fosforibozylaminoimidazolkarboxylázou (AIRC), čím vzniká 5'-fosforibozyl-4-karboxy-5-aminoimidazol (CAIR):

: AIR + HCO3- → CAIR + 2 H+

U rastlín, kvasiniek a prokaryotov vzniká tá istá zlúčenina alternatívnou dvojkrokovou dráhou, ktorú katalyzujú enzýmy 5-(karboxyamino)imidazolribonukleotidsyntáza a 5-(karboxyamino)imidazolribonukleotidmutáza. V prvej reakcii dochádza k naviazaniu oxidu uhličitého na 5-amino skupinu a v druhej k prenosu oxidu uhličitého na C4.

## Chemické vlastnosti
Deriváty 5-aminoimidazolu boli považované za nestabilné a teda náročné na syntézu. Prvá neenzymatická syntéza AIR bola publikovaná v roku 1988 a všeobecná metodolódia pre ďalšie príklady bola vytvorená v 90. rokoch.

## Ďalší význam v biosyntéze
Prešmyky, ktoré začínajú s AIR, umožňujú využitie častí tejto zlúčeniny v ďalších biochemických dráhach. Enzýmy, ktoré katalyzujú tieto reakcie, patria do superrodiny železo-sírnych radikálových SAM proteínov, ktoré využívajú ''S''-adenozylmetionín ako kofaktor, ktorý iniciuje tieto premenu pomocou radikálových intermediátov.

### Tiamín
Vitamín tiamín obsahuje pyrimidínový kruhový systém, ktorý vzniká z AIR. Túto reakciu katalyzuje fosfometylpyrimidínsyntáza:

: 650x650bod

Táto reakcia zabudováva fragmenty označené modrou, zelenou a červenou farbou do produktu, 4-amino-5-hydroxymetyl-2-metylpyridínfosfátu.

### 5-Hydroxybenzimidazol
U niektorých anaeróbov je AIR prekurzorom 5,6-dimetylbenzimidazolu, ktorý sa zabudováva do vitamínu B<sub>12</sub> pri biosyntéze kobalamínu. Počiatočnú reakciu katalyzuje 5-hydroxybenzimidazolsyntáza, ktorá tvorí 5-hydroxybenzimidazol:

: 650x650bod

Všetky uhlíkové atómy prítomné v produkte pochádzajú z AIR, ako je zvýraznené na obrázku.

## Referencie

## Pozri aj
* Metabolizmus purínov

## Zdroj

Kategória:Nukleotidy
Žľab (kanál)

**Žľab** je kanál v regióne Záhorie, v obci Borský Mikuláš v okrese Senica v Trnavskom kraji. Je ľavostranným prítokom vodného toku Ságelský potok a má dĺžku . Je vodným tokom V. rádu. 

## Zdrojnica
Začína sa v centrálnej časti obce Borský Mikuláš na pomedzí medzi lesným extravilánom a poľnohospodárskym extravilánom pri ceste z Borského Mikuláša do Lakšárskej Novej Vsi v nadmorskej výške . Patrí do obce Borský Mikuláš, okresu Senica v Trnavskom kraji a nachádza sa v geomorfologickom celku Borská nížina, v geomorfologickom podcelku *Bor*..
## Opis toku
Od prameňa tečie severným smerom cez poľnohospodársky extravilán, priberá ľavostranný prítok *Škriepička*, pri poľnohospodárskej farme na južnom okraji intravilánu obce Borský Mikuláš v nadmorskej výške  ústi do vodného toku Ságelský potok ako jeho ľavostranný prítok. Ságelský potok je ďalej prítokom Myjavy. 

Kanál *Žľab* má jeden krátky prítok..   

## Pôvod názvu
Kanál *Žľab* na území obce Borský Mikuláš má pôvod v charakteristickom výskyte  *žľabu* v oblasti, ktorou potok v čase pomenovacieho procesu pretekal, resp. ktoré bolo s týmto objektom ináč spájané, s významom *malá podlhovastá priehlbeň, podlhovasté koryto často značnej dĺžky slúžiace na odvádzanie vody*.  Zo slovného základu *žľab* bolo utvorené jednoslovné hydronymum ako súčasť veľmi početnej skupiny názvov v slovenskej toponymii, najmä v hydronymii.  
Názov kanála *Žľab* bol štandardizovaný v roku 2009
V priestore slovenskej hydronymie kanálov hydronymum *Žľab* je jedinečným hydronymom (február 2022); bez nebezpečenstva homonymie. Homonymná konkurencia sa objavuje ale v kategórii prirodzených potokov Žľab (prítok Trnávky).
## Referencie

 
Kategória:Vodné toky v okrese Senica
Kategória:Vodné toky v Borskej nížine
Kategória:Borský Mikuláš
Erb mestskej časti Vlčince

Erb **mestskej časti** Vlčince v Žiline bol vytvorený v roku 2017. Autormi erbu sú viceprimátor mesta Žiliny Patrik Groma a PhDr. Ladislav Vrtel - herold Slovenska. Erb Vlčiniec vychádza z ­Ruttkayovej mapy z roku 1747, kde sú uvedené lokality Brezový majer a Wltsintze. Traduje sa, že sa tu nachádzalo veľa vlkov.

## Popis erbu a vlajky
* Erb je registrovaný v tejto podobe: v červenom štíte na bočných vrchoch zlatého trojvršia stojaci dva strieborní vlci v zlatej zbroji spoločne držiaci zo stredného vrchu vyrastajúcu striebornú zlatolistú brezu  .

* Vlajka pozostáva zo šiestich pozdĺžnych pruhov, vo farbách červenej (3/10), žltej (1/10), bielej (1/10) žltej (1/10), bielej (1/10) a červenej (3/10). Vlajka má pomer 2:3 a ukončená je tromi cípmi, t. j. dvomi zástrihmi siahajúcimi do tretiny jej listu .

## Popis vzniku a význam vytvorenia
Erb a ďalšie symboly podporia identitu obyvateľov a zároveň predstavujú úctu k predkom i histórii, ktorá sa spája s touto lokalitou. 
Vlčince ako jedna z 20 mestských častí Žiliny má svoje vlastné symboly. 

Mestské zastupiteľstvo v Žiline na svojom 26. zasadnutí dňa 20. júna 2017 ustanovilo erb, vlajku a zástavy tejto mestskej časti. Žiadosť o vytvorenie a uznanie vlastného erbu, ktorý by symbolizoval Vlčince a nadviazal na historické korene, inicioval viceprimátor Žiliny a mestský poslanec za volebný obvod Vlčince Patrik Groma.
http://www.zilina.sk.mam.speedweb.sk/userfiles/2017/co%20sa%20v%20ziline%20urobilo/Radni%C4%8Dn%C3%A9%20noviny_c_31_september.pdf
## Odhalenie erbu
Slávnostné odhalenie erbu sa uskutočnilo 24. septembra 2017 vo farskom kostole Sedembolestnej Panny Márie Žilina‑Vlčince. Dôležitosť aktu potvrdila aj prítomnosťou primátora Igora Chomu, predsedu Žilinského samosprávneho kraja Juraja Blanára, poslanca mestského zastupiteľstva a viceprimátora mesta Patrika Gromu spoločne s ostatnými poslancami za volebný obvod Vlčince a kolegami žilinského zastupiteľského zboru, starostov okresu Žilina, honorárneho konzula Bieloruska na Slovensku Mariána Murína i ďalších vzácnych hostí .

Výnimočné postavenie počas celej ceremónie mal generálny štátny radca pre heraldickú tvorbu a správca Heraldického registra SR z Ministerstva vnútra SR Ladislav Vrtel, ktorý umocnil svojou prítomnosťou túto výnimočnú chvíľu. Bohatý kultúrny program spestrilo vystúpenie opernej divy Ireny Lukáčovej, speváčky Renáty Čonkovej s klavírnym doprovod Martiny Hamalovovej i folklórneho súboru Rozsutec. Počas slávnostného prijatia erbu sa uskutočnil aj 1. ročník Erbových slávností s vystúpeniami detí a seniorov. Na oboch podujatiach sa zúčastnilo 700 návštevníkov," vyjadril sa hovorca mesta Žiliny .

## Referencie

Kategória:Vlčince
Kategória:Erby
5'-fosforibozyl-4-karboxy-5-aminoimidazol

**5'-fosforibozyl-4-karboxy-5-aminoimidazol** (**CAIR**) je biochemický intermediát, ktorý vzniká pri syntéze purínových nukleotidov. Tvoria sa z neho teda stavebné bloky DNA a RNA.

## Syntéza
CAIR vzniká z 5-aminoimidazolribotidu (AIR) karboxyláciou, ktorú katalyzuje fosforibozylaminoimidazolkarboxyláza (AIRC):

: AIR + HCO3- → CAIR + 2 H+

V biosyntetickej dráhe sa CAIR následne premieňa na fosforibozylaminoimidazolsukcinokarboxamid (SACAIR) pôsobením enzýmu fosforibozylaminoimidazolsukcinokarboxamidsyntázy (PAICS). Pri reakcii dochádza k naviazaniu aspartátu za hydrolýzy ATP:

: CAIR + L-aspartát + ATP → SACAIR + ADP + Pi

## Referencie

## Pozri aj
* Metabolizmus purínov

Kategória:Organofosfáty
Kategória:Nukleotidy
V lete ti poviem, ako sa mám

***V lete ti poviem, ako sa mám*** je česko-slovenská komédia režisérky Marty Ferencovej a scenáristky Evy Twardzik Urbaníkovej. Komédia pojednáva o osudoch štyridsiatnikov, bývalých spolužiakov zo strednej školy, ktorých osudy sa navzájom stále prepletajú. Príbeh vychádza z knihy Evy Twardzik Urbaníkovej *V lete ti poviem, ako sa mám. *Ferencová a Twardzik Urbaníková spolu v minulosti spolupracovali na komédiách ''Všetko alebo nič'' a *[[Príliš osobná známosť]].*

Film sa natáčal na začiatku roku 2021 na Slovensku, natáčanie sa začalo v Bratislave a skončilo v máji 2021 na Orave. Titulnú pieseň k filmu, s názvom „V lete...“, naspievala skupina IMT Smile.

Film mal v Česku a na Slovensku premiéru 17. februára 2022.

## O filme
Film rozpráva príbeh partie kamarátov, bývalých spolužiakov zo strednej školy, ktorých osudy sa počas Vianoc a nového roka opäť prepoja. Ivana (Tereza Kostková) sa pred Vianocami dozvie, že sa s ňou jej manžel Martin (Marián Miezga) chystá rozviesť. Jej kamarátka, rozvodová právnička Adriana (Dana Rogoz), udržuje vzťah so svojim šéfom Filipom (Martin Hofmann). Televízna moderátorka Ela (Andreea Vasile) žije s prekladateľom kníh Andrejom (Ondřej Sokol), do jej života však vstúpi jej bývalý priateľ David (Ján Koleník). Vláďa (Pavel Bartos), majiteľ reštaurácie, má po nevydarenom manželstve s Věrou (Soňa Norisová) požiadavku, aby jeho nová žena Broňa (Dominika Morávková) nepracovala. Tá to však nerešpektuje a svoju prácu pred ním tají. Na Adrianu sa obráti manželka premiéra (Petra Vajdová), ktorá sa chce so svojím manželom (Jaroslav Plesl) v tichosti rozviesť v čase jeho predvolebnej kampane.

## Obsadenie

## Referencie

## Externé odkazy
* 
* 
* 

Kategória:Filmy z 2022
Kategória:České filmové komédie
Kategória:Slovenské filmové komédie
Kategória:Filmy podľa názvu
Majstrovstvá sveta v ľadovom hokeji 2026

**Majstrovstvá sveta v ľadovom hokeji 2026** budú v poradí 89. majstrovstvá sveta v ľadovom hokeji. Turnaj Top divízie sa bude hrať v Zürichu a Fribourgu vo Švajčiarsku od 15. do 31. mája 2026. 

Obhajcom titulu z predošlého roka je tím USA. 

## Kvalifikácia
**Kvalifikované ako hostiteľ**
* 
**Automatická kvalifikácia po umiestnení v top 14 na [[Majstrovstvá sveta v ľadovom hokeji 2025|Majstrovstvách sveta 2025]]**

* 
* 
* 
* 
* 
* 
* 
* 
* 
* 
* 
* 
* 

**Kvalifikovaní postupom z [[Majstrovstvá sveta v ľadovom hokeji 2025 – I. divízia|I. A divízie MS 2025]]**
* 
* 

## Dejiská

## Nasadenie
Tímy boli do základných skupín rozdelené podľa Rebríčka IIHF za rok 2024, použijúc tzv. serpentínový systém. Organizátori mali právo jednej výmeny tímov medzi skupinami a to aj využili, pretože Kanada mala byť pôvodne v skupine A a USA v skupine B.  
;Skupina A (Zürich)
* (2)
* (3)
* (7)
* (8)
* (11)
* (12)
* (18)
* (19)

;Skupina B (Fribourg)
* (4)
* (5)
* (6)
* (9)
* (10)
* (13)
* (17)
* (20)

## Základné skupiny

*Všetky časy sú miestne ([[Stredoeurópsky letný čas]] – [[UTC+2]]).*

### Skupina A

|}
----
----
----
----
----
----
----
----
----
----
----

### Skupina B

|}
----
----
----
----
----
----
----
----
----
----
----

## Play-off
Prvé štyri tímy z každej základnej skupiny budú hrať play-off. Tímy, ktoré postúpia do semifinále, budú znovanasadené podľa umiestnenia v tabuľke skupinovej fázy.

### Tabuľka skupinovej fázy
**Kritériá:**

# Lepšia pozícia v skupine
# Vyšší počet bodov
# Lepší gólový rozdiel
# Vyšší počet strelených gólov
# Lepšie nasadenie do turnaja (poradie v Rebríčku IIHF)

**Poradie:**

### Pavúk
*Všetky časy sú miestne ([[Stredoeurópsky letný čas]] – [[UTC+2]]).*

### Štvrťfinále

### Semifinále

### Zápas o 3. miesto

### Finále

## Konečné poradie

|-
|colspan=13|

|-
|colspan=13|

|-
|colspan=13|

|}

## Štatistiky turnaja

## Referencie

Kategória:Majstrovstvá sveta v ľadovom hokeji
Kategória:Ľadový hokej v 2026
Kategória:2026 vo Švajčiarsku
Kategória:Športové podujatia v Zürichu
Kategória:Šport vo Fribourgu (Švajčiarsko)
Far Cry 6

**Far Cry 6** je akčná strieľačka z pohľadu prvej osoby z roku 2021 vyvinutá spoločnosťou Ubisoft Toronto a vydaná Ubisoftom. Ide o šieste pokračovanie hernej série Far Cry, ktoré vyšlo 7. októbra 2021 pre platformy Amazon Luna, Microsoft Windows, PlayStation 4, PlayStation 5, Xbox One, Xbox Series X/S a Stadia.

Hra sa odohráva na fiktívnom karibskom ostrove Yara, kde vládne diktátor „El Presidente“ Antón Castillo (Giancarlo Esposito). V hlavných úlohách sa ocitne aj Antónov syn Diego (Anthony Gonzalez), v ktorom vidí jeho otec veľkého nástupcu. Hráč prevezme rolu partizánskeho bojovníka Daniho Rojasa, s ktorým sa pokúsi zvrhnúť Castilla a jeho režim.

## Príbeh

Príbeh hry začína v hlavnom meste štátu Yara menom Esperanza, v deň, keď začali nepokoje. Hlavný hrdina (či hrdinka) Dani Rojas sa s priateľmi vydáva na loď, pomocou ktorej utečú z krajiny. Loď je však prepadnutá samotným El Presidentom, ktorý ju nechá rozstrieľať svojimi vojakmi. Prežije to iba Dani. Dani sa prebúdza na ostrove, na ktorom sídli partizánska skupina Libertad. Nájde ich vodkyňu Claru a pridáva sa k nim. Spoločne preberú celý ostrov z moci diktátora a zvrhnú jeho vládu.

## Referencie

## Iné projekty

## Externé odkazy
* Oficiálna stránka 
* Český fanúšikovský web

Kategória:Akčné počítačové hry a videohry
Kategória:First-person shooter
Kategória:Počítačové hry
Kategória:Far Cry
Kategória:Počítačové hry z 2021
Kategória:Hry pre Windows
Fosforibozylaminoimidazolsukcinokarboxamid

**Fosforibozylaminoimidazolsukcinokarboxamid** (**SAICAR** alebo **SACAIR**) je biochemický intermediát, ktorý vzniká pri syntéze purínových nukleotidov. Tvoria sa z neho teda stavebné bloky DNA a RNA.

## Syntéza
SAICAR vzniká pôsobením enzýmu fosforibozylaminoimidazolsukcinokarboxamidsyntázy (PAICS) na 5'-fosforibozyl-4-karboxy-5-aminoimidazol (CAIR). Počas reakcie sa CAIR viaže na aspartát za hydrolýzy ATP:

: CAIR + L-aspartát + ATP → SAICAR + ADP + 

SAICAR sa následne štiepi na fumarát a 5-aminoimidazol-4-karboxamidribonukleotid (AICAR). Reakciu katalyzuje adenylosukcinátlyáza (ADSL):

: SAICAR → AICAR + fumarát

## Referencie

## Pozri aj

* Metabolizmus purínov

Kategória:Nukleotidy
5-formamidoimidazol-4-karboxamidribotid

**5-formamidoimidazol-4-karboxamidribotid** (**FAICAR**) je biochemický intermediát, ktorý vzniká pri syntéze purínových nukleotidov. Tvoria sa z neho teda stavebné bloky DNA a RNA.

## Syntéza
FAICAR vzniká z 5-aminoimidazol-4-karboxamidribonukleotidu (AICAR). Enzým fosforibozylaminoimidazolkarboxamid formyltransferáza prenáša formylovú skupinu na AICAR:

: AICAR + fTHF → FAICAR + THF

Z FAICAR následne uzavretím cyklu a odštiepením vody vzniká konečný produkt biosyntézy purínov, inozínmonofosfát (IMP). Reakciu katalyzuje inozínmonofosfátsyntáza:

: FAICAR → IMP + H2O

## Referencie

## Pozri aj
* Metabolizmus purínov

Kategória:Nukleotidy
5-hydroxyizourát

**5-hydroxyizourát** je derivát kyseliny močovej, ktorý vystupuje v katabolizme purínových nukleotidov. Vzniká oxidáciou kyseliny močovej enzýmom urátoxidázou. 5-hydroxyizourát sa ďalej oxiduje urátoxidázou za vzniku alantoínu.

## Referencie

## Pozri aj
* Metabolizmus purínov
* Urátoxidáza

Kategória:Puríny
Nový vrch (vrch v Oravskej Magure)

**Nový vrch** () je vrch v Oravskej Magure. Leží nad obcou Oravská Lesná, približne  severozápadne od Dolného Kubína. 

## Poloha
Nachádza sa v severozápadnej časti pohoria, v geomorfologickom podcelku Paráč. Vrch leží v Žilinskom kraji, v okrese Námestovo a v katastrálnom území obce Oravská Lesná. Najbližším sídlom je severným smerom situovaná Oravská Lesná a západne ležiaca jej osada Flajšová, južným smerom sa nachádza obec Zázrivá. Patrí do Chránenej krajinnej oblasti Horná Orava.

## Opis
Nový vrch sa nachádza v hrebeni, ktorý vybieha severným smerom z Paráča () na Rusniačku (). Západne susedí Surový vrch () a Raková (), južne leží Paráč a Hoľa (), východne Štíbeľ () a severným smerom Rusniačka a Črchľa (). Oblasť patrí do povodia Bielej Oravy, kam smeruje Nová rieka odvodňujúca západné časti vrchu, i Zimná voda, odvádzajúca vodu z východných svahov. Na vrch nevedie značený chodník.

### Výhľady
Vrcholovú časť pokrýva hustý lesný porast, ktorý neumožňuje rozhľad. Z odlesnených častí na úbočí a miest s riedkou vegetáciou je možný obmedzený výhľad na okolité vrchy Oravskej Magury a Kysuckej vrchoviny, Oravské, Sliezske a Kysucké Beskydy a malú časť Malej Fatry.

## Prístup
Na vrchol nevedie značená turistická trasa, preto prístup je možný lesnými cestami a chodníkmi z Oravskej Lesnej. Južným smerom vedie po hrebeni  modrá trasa z Javorinky cez Paráč na Minčol ().

## Referencie

## Pozri aj
* Paráč (geomorfologický podcelok)
* Zoznam vrcholov v Oravskej Magure

## Externé odkazy
* Poloha na turistickej mape

Kategória:Tisícovky na Slovensku
Kategória:Vrchy v Oravskej Magure
Kategória:Vrchy v okrese Námestovo
Kategória:Oravská Lesná
Siegmund Prey

**Siegmund Prey** (* 3. apríl 1912 Hötting, Innsbruck - † 12. marec 1992) bol rakúsky geológ.

## Život
Siegmund Prey bol synom profesora astronómie Adalberta Johanna Preya. Prey navštevoval školu v Innsbrucku a v roku 1930 absolvoval humanistické gymnázium v ​​Prahe. Od roku 1930 študoval geológiu, mineralógiu, paleontológiu a petrografiu na Viedenskej univerzite. Navštevoval aj väčšinu prednášok a cvičení zo zoológie, botaniky, chémie, fyziky a geografie, ktoré sú potrebné pre vyučovanie prírodných vied na stredných prírodovedných. V roku 1937 získal doktorát s vyznamenaním. Bol študentom Franza Eduarda Suessa (difertačná práca na tému *K otázke výskytu príkrovu Dent Blanche v skupine Sonnblick, Vysoké Taury*). Ešte pred ukončením štúdia pracoval so Suessom ako odborný asistent na Geologickom ústave Viedenskej univerzity. V rokoch 1937- 1938 bol externým členom Geologischen Bundesanstalt (Federálnej geologickej služby) a bol poverený mapovacími úlohami v Lungau.

Po „pripojení“ Rakúska k Nemeckej ríši v roku 1938 sa Prey zapájal do prác na Ríšskej diaľnici a podieľal sa na práci vojenskej geológie na Technickej univerzite. Hneď po vpáde nemeckého wehrmachtu do Československa, počnúc októbrom 1938, vykonával mapovanie v oblastiach pridelených Nemecku. Neskôr bol Prey nasadený v Poľsku a Rusku. Výsledkom tejto aktivity bola geologická správa o pohrebisku zajateckého tábora Stalag 366. Podľa Timothyho Snydera zomrelo v tomto tábore do konca vojny 55 000 ľudí.

V zime 1943 bol Prey preložený z Grécka na vojenskú geologickú stanicu 35 v Albánsku, kde pôsobil do októbra 1944. Počas tejto doby vytvoril viac ako 100 umeleckých kresieb a vojnový denník jednotky. Je to jediný zachovaný vojnový denník nemeckého vojenského geológa počas druhej svetovej vojny a bol vydaný v roku 2019 s niektorými akvarelmi Gunnara Mertza.

V roku 1947 sa Prey stal zamestnancom rakúskej geologickej služby Gologischen Bundesanstalt, kde sa pri mapovaní v predhorí Álp venoval hlavne flyšovej zóne. Venoval sa aj mikropaleontológii. Podieľal sa na geologickom mapovaní mnohých častí Rakúska. V 50. rokoch 20. storočia aj v Karnských Alpách (s Franzom Kahlerom), v Karavankách a Vysokých Taurách a obzvlášť intenzívne sa venoval geológii flyšovej zóny (ako napr. Pernecker Kogel pri Kirchdorf an der Krems, flyšové tektonické okno pri Windischgarstene vo Viedenskom lese). V roku 1977 odišiel do dôchodku. Prispel k práci *Bau und Bild Österreichs*, ktorú vydal federálny geologický ústav Gologischen Bundesanstalt v roku 1980.

## Ocenenie
V roku 1969 sa stal členom korešpondentom Rakúskej akadémie vied. V roku 1975 získal Čestný kríž za vedu a umenie I. triedy. V rokoch 1967/68 bol predsedom a neskôr čestným členom Rakúskej geologickej spoločnosti, ktorej pamätnú medailu Eduarda Sueßa dostal v roku 1990.

## Zdroj

Kategória:Osobnosti z Innsbrucku
Kategória:Rakúski geológovia
Kategória:Absolventi Viedenskej univerzity
Oolong

alt=Oolong|náhľad|Oolong
**Oolong** (po čínsky wu-lung, znakmi 烏龍) je typ čínskeho a taiwanského čaju charakterizovaný tradičným spôsobom spracovania, pri ktorom sa zámerne aktivuje proces oxidácie, ktorý sa ukončí skôr, než lístky stmavnú. Stupňom oxidácie (8 - 80 %) sa oolong radí medzi zelené a čierne čaje.

## Pôvod čaju
Slovo *oolong* v preklade znamená Čierny drak a prvé známe použitie tohto slova v spojení s čajom sa datuje do roku 1845. 

Čaje typu oolong majú pôvod na východnom pobreží Číny v provinciách Fu-ťien a Kuang-tung a dlhú dobu boli tieto oblasti jedinou lokalitou, kde sa oolongy vyrábali. V priebehu novoveku sa migráciou obyvateľstva spracovanie čaju dostalo na Taiwan. V Číne sa dnes oolongy spracovávajú hlavne v lokalitách An-si (Čchüan-čou) a Wu-i (provincia Fu-ťien) a Feng-chuang (provincia Kuang-tung).

## Chuť
Vo všeobecnosti majú čaje typu oolong jemnú chuť, bez výraznej horkosti a trpkosti.

## Referencie

Kategória:Čínsky čaj
Botswanské národné futbalové mužstvo

**Botswanské národné futbalové mužstvo** reprezentuje Botswanu na medzinárodných futbalových akciách, ako sú Majstrovstvá sveta a Africký pohár národov.

## História
Futbalový zväz bol založený v roku 1966. Botswana sa nikdy nekvalifikovala na Majstrovstvá sveta vo futbale. Na Africkom pohári národov sa predstavili raz a to v roku 2012. Na turnaji skončili v skupinovej fázy. Botswana je súčasťou Rady futbalových asociácii Južnej Afriky (COSAFA).

## Majstrovstvá sveta

## Africký pohár národov

## Externé odkazy
http://www.bfa.co.bw/ 

## Zdroj

Kategória:Národné futbalové mužstvá
Kategória:Futbal v Botswane
Držatín

**Držatín** () je vrch v Oravskej Magure. Leží nad obcou Hruštín, približne  severne od Dolného Kubína. 

## Poloha
Nachádza sa v strednej časti pohoria, v geomorfologickom podcelku Paráč. Vrch leží v Žilinskom kraji, v okrese Námestovo a zasahuje na katastrálne územie obcí Hruštín a Lomná. Najbližšími sídlami sú na východe situovaný Hruštín, severovýchodne ležiaca Lomná, juhozápadne Havrania (Zázrivá) a severozápadne situovaná Oravská Lesná. Vrch patrí do Chránenej krajinnej oblasti Horná Orava.

## Opis
Výškovo nevýrazný Držatín tvorí pahorok hrebeňa, ktorý vedie od Príslopca () severovýchodným smerom na Uhlisko () nad Lokcou. Severne leží Štíbeľ () a Magura (), východným smerom je sedlom oddelená Magurka () a Feračová (), južným Kubínska hoľa (), Minčol () a Bzinská hoľa () a západne sa nachádza Príslopec. Severné svahy hrebeňa odvodňujú prítoky Lomnice, južné potok Feračová do Hruštínky, smerujúcich do Bielej Oravy. Hrebeňom vedie značený chodník z Lokce.

### Výhľady
Hôľnatý hrebeň bez vyššej vegetácie umožňuje kruhový rozhľad, ktorý však limitujú mnohé vyššie masívy v okolí. Preto je vidieť najmä okolité vrchy Oravskej Magury, Sliezske a Oravské Beskydy a pri vhodných podmienkach aj Tatry.

## Prístup
* po  zelenej značke od severovýchodu z Lokce priamo na vrchol
* po  modrej značke cez Príslopec:
** od západu z Terchovej cez Javorinku a Paráč
** od juhovýchodu z Oravského Podzámku-Racibor cez Kubínsku hoľu a Minčol
* po  žltej značke a Príslopec:
** od východu z Hruštína cez Vasiľovskú hoľu
** zo Zázrivej-Kozinskej cez Vasiľovskú hoľu

## Referencie

## Pozri aj
* Paráč (geomorfologický podcelok)
* Zoznam vrcholov v Oravskej Magure

## Externé odkazy
* Poloha na turistickej mape

Kategória:Tisícovky na Slovensku
Kategória:Vrchy v Oravskej Magure
Kategória:Vrchy v okrese Námestovo
Kategória:Lomná
Kategória:Hruštín
Far Cry (séria)

**Far Cry** je séria hier vydávaných od roku 2004 spoločnosťou Ubisoft. Séria Far Cry má 6 hlavných hier a 9 vedľajších hier. Poslednou vydanou hrou je Far Cry 6 z roku 2021.

## Hry

### Hlavné hry

#### ''Far Cry'' (2004)
Hra z marca 2004. Hlavným hrdinom je bývalý vojak Jack Carver.

#### ''Far Cry 2'' (2008)
Hra z októbra 2008. Hlavného hrdinu si hráč na začiatku zvolí - má na výber z týchto: Frank Bilders, Marty Alencar, Paul Ferenc, Andre Hyppolita, Warren Clyde, Yosip Idromen, Xianyong Bai, Quarbani Sinch a Hakim Echebbi.

#### ''Far Cry 3'' (2012)
Hra zo septembra 2012. Hlavným hrdinom je Jason Brody.

#### ''Far Cry 4'' (2014)
Hra z novembra 2014. Hlavným hrdinom je Ajay Ghale.

#### ''Far Cry 5'' (2018)
Piaty diel hlavnej série. Bol vydaný 27. marca 2018.

#### ''Far Cry 6'' (2021)
Šiesty diel hlavnej série. Bol vydaný 7. októbra 2021.

### Vedľajšie hry
#### ''Far Cry Instincts'' (2005)
Far Cry Instincts je port pôvodného Far Cry pre Xbox, ktorý vyvinul a zverejnil Ubisoft 27. septembra 2005.

#### ''Far Cry Instincts: Evolution'' (2006)
Pokračovanie videohry Far Cry Instincts, vydané 27. marca 2006.

#### ''Far Cry Instincts: Predator'' (2006)
Far Cry Instincts: Predator, vydaná pre Xbox 360 v rovnaký deň ako Far Cry Evolution, obsahuje graficky vylepšené verzie Instincts aj Evolution.

#### ''Far Cry Vengeance'' (2006)
Far Cry Vengeance je port Far Cry Instincts: Evolution pre Wii, ktorý vyvinul a zverejnil Ubisoft 12. decembra 2006.

#### ''Paradise Lost'' (2007)
Paradise Lost je arkádová hra vyvinutá spoločnosťou Global VR a publikovaná spoločnosťou Ubisoft v roku 2007.

#### ''Far Cry 3: Blood Dragon'' (2013)
Hra bola vydaná 30. apríla 2013. Jedná sa o samovoľne stojaci datadisk hry Far Cry 3.

#### ''Far Cry Primal'' (2016)
Hra z roku 2016, ktorá nepokračuje v hlavnej sérii, ale dejom z praveku odbočuje. Hlavným hrdinom je Takkar.

#### ''Far Cry New Dawn'' (2019)
Hra bola vydaná 15. februára 2019. Jedná sa o priame pokračovanie hry Far Cry 5.

#### ''Far Cry VR: Dive Into Insanity'' (2021)
Far Cry VR: Dive Into Insanity je hra pre virtuálnu realitu, ktorá sa odohráva na rovnakom tropickom ostrove ako Far Cry 3. Vydaná bola 1. júna 2021 a jej antagonistom je Vaas Montenegro.

## Iné médiá
### Adaptácie
*Film bol vydaný 2. októbra 2008, režíroval ho Uwe Boll a hlavnú postavu Jacka Carvera hrá Til Schweiger.
*The Far Cry Experience vyšiel v roku 2012 ako televízna miniséria. Odohráva sa niekoľko dní pred udalosťami z Far Cry 3. Hlavná postava Christopher Mintz-Plasse je zajatá Vaasom a jeho gangom pirátov. V minisérii si zahral aj Michael Mando ktorý vo videohre Far Cry 3 dabuje Vaasa.

### Stolová hra
20. septembra 2021 bolo oznámené, že vydavateľ stolových hier Funforge sa spojí s Ubisoftom na vytvorení stolovej hry založenej na franšíze s názvom Far Cry Beyond.

## Referencie

## Iné projekty

## Externé odkazy
* Oficiálna stránka 

Kategória:Akčné počítačové hry a videohry
Kategória:First-person shooter
Kategória:Počítačové hry
Kategória:Far Cry
Kategória:Série počítačových hier
Kategória:Hry pre Windows
Závadčiansky potok

**Závadčiansky potok** je potok v regióne Šariš, v obciach Geraltov a Mošurov v okrese Prešov v Prešovskom kraji. Je ľavostranným prítokom vodného toku Mošurovanka a má dĺžku . Je vodným tokom X. rádu. 

## Prameň
Pramení v severozápadnej časti územia obce Geraltov v poľnohospodárskom extraviláne pri južnom okraji niekdajšej samostatnej obce *Závadka*, ktorá má dnes štatút časti obce Geraltova v nadmorskej výške . Patrí do obcí Geraltov a Mošurov, okresu Prešov v Prešovskom kraji a nachádza sa v geomorfologickom celku Čergov..
## Opis toku
Od prameňa tečie juhovýchodným smerom, v nadmorskej výške  preteká obecnú hranicu medzi obcami Geraltov a Mošurov, priberá ľavostranný bezmenný prítok, sleduje obecnú hranicu, preteká poľom *Nad Fodorovcom*, v nadmorskej výške  opúšťa obecnú hranicu a južným smerom vteká na územie Mošurova, pravým brehom obmýva les *Zákalovky*, ľavým brehom obmýva pole *Smrečina*, v nadmorskej výške  priberá ľavostranný bezmenný  prítok, úzkou dolinou sa stáča do západného až juhovýchodného smeru, pravým brehom obmývajúc les *Stredná hora* severne pred intravilánom Mošurova v nadmorskej výške  ústi do vodného toku Mošurovanka ako jej ľavostranný prítok. Mošurovanka je ďalej prítokom Ternianky. 

Vodný tok *Závadčiansky potok* má dva bezmenné prítoky. 

## Pôvod názvu
Vodný tok *Závadčiansky potok* na území obce Geraltov má pôvod v názve niekdajšej samostatnej obce  Závadka, ktorá má dnes štatút časti obce Geraltova so stredovekým charakteristickým významom *prirodzená alebo umelá prekážka, vodná priekopa, závora obyčajne pri priechode cesty do strategického priestoru*.  Zo slovného základu *závadka* rozšírením o formant *-iansky* a kombináciou so všeobecným podstatným menom potok s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložený z prídavného mena a z podstatného mena *Závadčiansky potok* ako súčasť veľmi početnej skupiny názvov v slovenskej toponymii, najmä hydronymii ako súčasť veľmi početnej skupiny názvov v slovenskej toponymii, najmä v hydronymii.  

Názov vodného toku *Závadčiansky potok* bol štandardizovaný v roku 2007.

V priestore slovenskej hydronymie potokov hydronymum *Závadčiansky potok* je jedinečným hydronymom (február 2022); bez nebezpečenstva homonymie. 
## Referencie

 

Kategória:Vodné toky v okrese Prešov
Kategória:Potoky na Slovensku
Kategória:Vodné toky v Čergove
Peter Glaser

**Peter Glaser** bol nemecký osadník, ktorý spolu so svojou rodinou a spoluosadníkmi založil obec Sklené v okrese Turčianske Teplice.

## Podrobnosti založenia obce
Predpokladá sa, že išlo o tzv. vnútornú nemeckú kolonizáciu v rámci regiónu Hauerland, kedy zakladali obec Nemci z iných oblastí Slovenska. Pôvod samotného Glasera sa pravdepodobne uvádza do Kremnice.  Zmluvu so zemanmi z Mútnej podpísal 25. júna 1360, územie obce bolo pomenované *Chamarna Lehota* podľa potoka, ktorý ním pretekal. Obec bola následne osídlená nemeckým obyvateľstvom a Peter Glaser bol vyvolený za richtára. Okrem Glasera podpísali zmluvu mútňanskí zemania Klement, syn Štefanov, Ján, syn Petrov, Mikeš a Jakub, synovia Pšochovi, Pavel, syn Kojnov, Peter, syn Tomášov, Peter, syn Pivkov, Dalemír a Ján, synovia Ladislavovi, Štefan, syn Benediktov, Pavel, syn Ondrejov, Marko a Mikuláš, synovia Močkovi, Černík a Imro, synovia Ondrejovi, Batiz, syn Zálohov, Štefan, syn Michalov, Benedikt, syn Martinov, a Mikuláš, syn Dovorov.

Zmluva ukladala Glaserovi vyklčovať les a založiť osadu, pričom prvých 16 rokov bol oslobodený od platby, následne mal povinnosť platiť Mútnej 24 zl. ročne. Mal právo postaviť kostol, držať kováča a obuvníka a rozhodovať vo veciach obecných.  Za úlohu mu bolo dané aj vyrábať sklo, pričom sa predpokladá, že lokalita Biely potok v Sklenom bola jedna z prvých na Slovensku, kde sa Sklo vyrábalo. 

## Potomstvo
Glaserovci sa v roku 1400 vzdali dedičného richtárstva predajom Jánovi Langovi z Kremnice za 220 zl. , čím sa postupne Sklené dostalo pod panstvo Kremnice. Rodina si však držala naďalej svoje postavenie, o čom svedčí aj fakt, že v roku 1406 na Filozofickej fakulte Pražskej univerzity študoval **Joanes Glaser** zo Skleného, ktorým predtým získal bakalariát vo Viedni.

## Referencie

Kategória:Slovenské osobnosti nemeckého pôvodu
Kategória:Nemci na Slovensku
Lesothské národné futbalové mužstvo

**Lesothské národné futbalové mužstvo** reprezentuje Lesotho na medzinárodných futbalových akciách, ako sú Majstrovstvá sveta a Africký pohár národov.

## História
Futbalový zväz bol založený v roku 1932. Lesotho sa nikdy nekvalifikovalo na Majstrovstvá sveta vo futbale ani na Africký pohár národov.

## Majstrovstvá sveta

## Africký pohár národov

## Externé odkazy
https://lefa.co.ls/

## Zdroje

Kategória:Národné futbalové mužstvá
Kategória:Futbal v Lesothe
Kategória:Lesothské národné družstvá
Komorské národné futbalové mužstvo

**Komorské národné futbalové mužstvo** reprezentuje Komory na medzinárodných futbalových akciách, ako sú Majstrovstvá sveta a Africký pohár národov.

## História
Futbalový zväz bol založený v roku 1979, no členom CAF sa stali až v roku 2003 a členom FIFA až v roku 2005. Komory sa nikdy nekvalifikovali na Majstrovstvá sveta vo futbale. Na Africkom pohári národov sa predstavili raz a to v roku 2021. Ako debutant na turnaji skončili v osemfinále.

## Majstrovstvá sveta

## Africký pohár národov

## Referencie

## Externé odkazy
https://www.fifa.com/fr/about-fifa/associations/COM

## Zdroj

Kategória:Národné futbalové mužstvá
Kategória:Komorské národné družstvá
Kategória:Futbal na Komorách
Ultimátum (seriál)

***Ultimátum*** je slovenský krimi seriál, ktorý sa vysielal od 26. marca 2022 na TV JOJ a neskôr sprístupnený na streamovacej platforme JOJ Play. Hlavnú úlohu stvárňuje Ján Koleník.

## Obsadenie

## Série

## Časti

### 1. séria (2022)

## Referencie

## Externé odkazy
* 

Kategória:Televízne seriály TV JOJ
Kategória:Televízne seriály z roku 2022
Írska káva

náhľad|Írska káva
náhľad|Írska káva s posýpkou zo škorice
**Írska káva** je miešaný nápoj z kávy, whisky a cukru so šľahačkou na vrchu.

Na prípravu sa používa 10 g jemne namletej kávy, 2 dl vody, 2–3 lyžice írskej whisky a smotana na šľahanie podľa chuti. Na dochutenie cukor, ktorý môže byť aj trstinový.

Národný írsky deň kávy sa oslavuje 25. januára.

## Referencie

## Iné projekty

## Zdroj
*

Kategória:Káva
Kategória:Írska kuchyňa
Ultimátum

**Ultimátum** môže byť:
*v medzinárodnom práve: posledné a kategorické oznámenie požiadaviek jednej strany (spravidla vlády) druhej strane (spravidla vláde) s udaním lehoty splnenia týchto požiadaviek, prípadne aj s hrozbou protiopatrení pre prípad nesplnenia týchto požiadaviek, pozri ultimátum (medzinárodná politika)
*všeobecne:
**požiadavka, ktorá je kategoricky formulovaná a vymáhaná silou, pozri požiadavka
**výzva (najmä posledná výzva) sprevádzaná pohrozením
*Ultimátum (seriál)

## Zdroje
Sankcia (trest)

**Sankcia** je jednak negatívny dôsledok porušenia právom (spravidla v právnej norme či zmluve) stanovenej povinnosti, t.j. konkrétny trest, konkrétna náhrada škody a pod., a jednak názov časti právnej normy (prípadne zmluvy), ktorá tento negatívny dôsledok stanovuje.

V súkromnom práve sankcia svojou povahou zodpovedá reštitúcii nebo reparácii - t.j. je to napr. náhrada škody. Vo verejnom práve (najmä v trestnom a správnom práve) má sankcia represívnu povahu - t.j. sú to tresty a správne sankcie. Špecifické rysy majú sankcie v medzinárodnom práve verejnom.

## Zdroje

Kategória:Právo
Cesta III. triedy 2178 (Slovensko)

**Cesta III. triedy číslo 2178** (*III/2178*, staré číslo *III/065040*) je cesta III. triedy na Slovensku v okrese Turčianske Teplice. Jej celková dĺžka je 3,299 km. 

## Priebeh
Cesta začína v obci Mošovce na križovatke s cestou I/65 ako pokračovanie ulice Frica Kafendu a pokračuje smerom na západ do obce Bodorová. Tam sa odpája cesta III/2179 smerom do osady Kevice (na križovatke ciest stojí kultúrny dom na obrázku). Pokračuje do obce Malý Čepčín, kde sa neďaleko priecestia cez trať č. 170 napája na cestu III/2176.

## Stav
Podľa údajov z roku 2008 bola cesta na úseku dlhom 0,243 km (7,4 % priebehu) vo veľmi dobrom stave a 3,056 km (92,6 % priebehu) v stave nevyhovujúcom. V roku 2020 sa v katastri Mošoviec pripravovala projektová dokumentácia na obnovu kanalizácie na ceste. 

## Referencie

2176
Kategória:Doprava v okrese Turčianske Teplice
Kategória:Stavby v okrese Turčianske Teplice
Závadský potok (prítok Ľuborče)

**Závadský potok** je potok v regióne Stredné Považie, v meste Nemšová v okrese Trenčín v Trenčianskom kraji. Je pravostranným prítokom vodného toku Ľuborča a má dĺžku . Je vodným tokom IV. rádu. 

## Prameň
Pramení na juhovýchodnom svahu vrchu *Nad oborou* s nadmorskou výškou   v centrálnej a východnej časti územia mesta Nemšová, v katastrálnom území  *Trenčianska Závada*, v lesnom extraviláne v nadmorskej výške . Patrí do mesta Nemšová okresu Trenčín v Trenčianskom kraji a nachádza sa v geomorfologickom celku Biele Karpaty v geomorfologickom podcelku Súčanská vrchovina.

## Opis toku
Od prameňa tečie juhovýchodným smerom, preteká lesným extravilánom, pravým brehom obmýva pole *Lazy*, v  vteká do intravilánu mestskej časti *Trenčianska Závada* mesta Nemšová, pravým brehom obmýva pole *Podbrezie*, v  vyteká z intravilánu, v  priberá bezmenný pravostranný prítok, v  priberá ďalší bezmenný pravostranný prítok, pravým brehom obmýva pole *Nad hájom*, vteká do intravilánu obce Ľuborča a hneď v  ústi do vodného toku Ľuborča ako jej pravostranný prítok. Vodný tok Ľuborča je ďalej prítokom Váhu.

Vodný tok *Závadský potok* má dva bezmenné prítoky. 

## Pôvod názvu
Vodný tok *Závadský potok* na území mesta Nemšová má pôvod v druhom komponente názvu niekdajšej samostatnej obce *Trenčianska Závada*, dnes mestskej časti Nemšovej so stredovekým charakteristickým významom *prirodzená alebo umelá prekážka, vodná priekopa, závora obyčajne pri priechode cesty do strategického priestoru*.  Zo slovného základu *závada* rozšírením o formant *-ský* bolo utvorené dvojslovné hydronymum *Závadský potok* ako súčasť veľmi početnej skupiny názvov v slovenskej toponymii, najmä hydronymii.  

Názov vodného toku *Závadský potok* bol štandardizovaný v roku 2009.
V priestore slovenskej hydronymie potokov hydronymum *Závadský  potok* nie je jedinečným hydronymom (február 2022); porovnaj ďalšie tri homonymické hydronymá: Závadský potok (prítok Domanižanky), Závadský potok (prítok Lopušnej), Závadský potok (prítok Váhu).  
## Referencie

 

Kategória:Vodné toky v okrese Trenčín
Kategória:Potoky na Slovensku 
Kategória:Vodné toky v Bielych Karpatoch
Kategória:Povodie Váhu
Kategória:Nemšová
Závadská

**Závadská** je potok v regióne Liptov, v obci Východná v okrese Liptovský Mikuláš v Žilinskom kraji. Je pravostranným prítokom vodného toku Oravcová a má dĺžku . Je vodným tokom VI. rádu. 

## Prameň
Pramení v juhovýchodnej časti územia obce Východná v lesnom extraviláne na severných svahoch vrchu Kolesárová s nadmorskou výškou  v nadmorskej výške . Patrí do obce Východná, okresu Liptovský Mikuláš v Žilinskom kraji a nachádza sa v geomorfologickom celku Nízke Tatry v geomorfologickom podcelku Kráľovohoľské Tatry.
## Opis toku
Od prameňa tečie severným smerom, jemne sa stáča do severozápadného smeru, pravým brehom obmýva les *Závadská*, v nadmorskej výške  pod vrchom *Javorový grúň*  ústi do vodného toku Oravcová ako jej pravostranný prítok. Potok Oravcová je ďalej prítokom potoka Driečna. Vodný tok *Závadská* nemá významnejšie prítoky. 

## Pôvod názvu
Vodný tok *Závadská* na území obce Východná má pôvod v názve lesa *Závadská* so stredovekým charakteristickým významom *spájaný s prirodzenou alebo umelou prekážkou, vodnou priekopou, závorou obyčajne pri priechode cesty do strategického priestoru*.  Zo slovného základu *závada* rozšírením o formant *-ská* bolo utvorené jednoslovné hydronymum *Závadská* ako súčasť veľmi početnej skupiny názvov v slovenskej toponymii, najmä hydronymii. Nemožno vylúčiť ani opačný postup, že primárne bol pomenovaný vodný tok a jeho názov bol bez zmeny prebratý okolitým lesom v podobe *Závadská*; výskum ešte pokračuje.  

Názov vodného toku *Závadská* bol štandardizovaný v roku 1989.
V priestore slovenskej hydronymie potokov hydronymum *Závadská* je jedinečným hydronymom (február 2022); bez nebezpečenstva homonymie. 
## Referencie

 

Kategória:Vodné toky v okrese Liptovský Mikuláš
Kategória:Potoky na Slovensku
Kategória:Povodie Váhu
Feračová (vrch v Oravskej Magure)

**Feračová** () je vrch v Oravskej Magure. Leží nad obcou Hruštín, približne  severne od Dolného Kubína. 

## Poloha
Nachádza sa v strednej časti pohoria, v geomorfologickom podcelku Paráč. Vrch leží v Žilinskom kraji, v okrese Námestovo a v katastrálnom území obce Hruštín. Najbližšími sídlami sú na východe ležiaci Hruštín, severovýchodne situovaná Lomná a západne ležiaca Havrania, miestna časť Zázrivej. Vrch patrí do Chránenej krajinnej oblasti Horná Orava.

## Opis
Feračová leží v krátkej rázsoche, ktorá vybieha južným smerom z Magurky (). Tá je súčasťou hrebeňa, vedúceho z Príslopca () východným smerom na Galánky (). Východným smerom leží Príslop (), južným Čierny vrch () a Minčol (), západným ďalší Minčol (), Bzinská hoľa () a Príslopec a severozápadne vrch Držatín (). Masív patrí do povodia Bielej Oravy; západné svahy odvodňuje potok Feračová, zvyšné kratšie prítoky Hruštínky. Na vrchol nevedie značený chodník, no hrebeňom vedie trasa z Lokce.

### Výhľady
Vrch pokrýva súvislý lesný porast, ktorý znemožňuje rozhľad. Z malých lokalít s riedkou vegetáciou je možno pozorovať iba vrchy Oravskej Magury, pri vhodných podmienkach aj Tatry. Iné smery zakrývajú okolité hrebene, znemožňujúce výhľad na vzdialenejšie horstvá.

## Prístup
Na vrchol nevedie značený chodník, blízkym hrebeňom však vedie trasa na Príslopec.

* po  zelenej značke cez Magurku:
** od severovýchodu z Lokce 
** od západu z Príslopca cez Držatín 
* po  modrej značke z Vasiľova cez rázc. Vasiľovská kaplnka (prípoj na )
* po  modrej značke cez Príslopec:
** od západu z Javorinky cez Paráč
** od juhovýchodu z Kubínskej hole cez Minčol
* po  žltej značke a Príslopec:
** od východu z Hruštína údolím Hruštínky cez Vasiľovskú hoľu
** zo Zázrivej-Kozinskej cez Vasiľovskú hoľu

## Referencie

## Pozri aj
* Paráč (geomorfologický podcelok)
* Zoznam vrcholov v Oravskej Magure

## Externé odkazy
* Poloha na turistickej mape

Kategória:Tisícovky na Slovensku
Kategória:Vrchy v Oravskej Magure
Kategória:Vrchy v okrese Námestovo
Kategória:Hruštín
Cesta III. triedy 2179 (Slovensko)

**Cesta III. triedy číslo 2179** (*III/2179*, staré číslo *III/065041*) je cesta III. triedy na Slovensku v okresoch Martin a Turčianske Teplice. Jej celková dĺžka je 2,867 km. 

## Priebeh
Cesta začína v obci Bodorová na križovatke s cestou III/2178 a pokračuje smerom na sever do miestnej časti Kevice (na obrázku), kde končí spevnená časť. Cesta opäť začína v Blažovciach na severovýchodnom výjazde z obce, kde najprv pokračuje na východ, obchádza blažovský kameňolom a pokračuje na severovýchod, kde vstupuje do okresu Martin pred Socovcami sa napája na cestu III/2159.

## Stav
Podľa údajov z roku 2008 bola cesta na úseku dlhom 2,867 km (100 % priebehu) v nevyhovujúcom stave. Spolu s cestou III/2159 bol v roku 2010 úsek Blažovce-Socovce neprejazdný, lebo ho zničili autá, ktoré po ňom vozili materiál z kameňolomu. V roku 2020 bola cena na opravu cesty vyčíslená na 650 000 €. 

## Referencie

2176
Kategória:Doprava v okrese Turčianske Teplice
Kategória:Stavby v okrese Turčianske Teplice
Kategória:Doprava v okrese Martin
Kategória:Stavby v okrese Martin
Africký pohár národov 2019

**Africký pohár národov 2019** bol 32. ročníkom Afrického pohára národov medzinárodného futbalového turnaja pre africké národné tímy pod hlavičkou Konfederácie afrického futbalu. Turnaj hostil Egypt a konal sa v dňoch od 21. júna do 19. júla 2019. Po prvýkrát sa turnaj konal v letných mesiacov namiesto mesiacov január/február. Na turnaji sa premiérovo predstavilo 24 účastníkov. Titul obhajoval Kamerun.

Turnaj mal pôvodne organizovať Kamerun. Dňa 30. novembra 2018 bol Kamerun zbavený hostiteľských práv z dôsledku oneskorenia v dodávke infraštruktúry povstania Boko Haram a anglofónnej krízy. Dňa 8. januára 2019 vybral výkonný výbor CAF Egypt za hostiteľskú krajinu súťaže. Turnaj bol tiež presunutý z pôvodných termínov 15. júna – 13. júla na 21. júna – 19. júla z dôvodu ramadánu.

Turnaj vyhralo Alžírsko ktoré vo finále porazilo Senegal 1:0. Tretie miesto obsadila Nigéria.

## Kvalifikácia
Na turnaj sa kvalifikovalo 24 tímov. Madagaskar, Mauritánia a Burundi debutovali na Africkom pohári národov.

## Štadióny

## Skupinová fáza

### Skupina A

### Skupina B

### Skupina C

### Skupina D

### Skupina E

### Skupina F

### Tabuľka tretích tímov

## Play-off

### Osemfinále

### Štvrťfinále

### Semifinále

### Zápas o 3. miesto

### Finále

Víťazom turnaja sa stalo Alžírsko.

## Referencie

## Externé odkazy
* CAF online

## Zdroj

Kategória:Africký pohár národov
Kategória:Futbal v 2019
Kategória:Futbal v Egypte
Vladár (priezvisko)

**Vladár** je slovenské priezvisko, ktoré sa spája predovšetkým so zemanmi zo zaniknutých obcí Čerňakov a Mútna v okrese Turčianske Teplice. V súčasnosti sa najviac vyskytuje vo Veľkom Čepčíne, kde bolo aj jedno z posledných sídel rodu. (26 x). Historicky sa spája aj s menom, alebo prímenom *Muthnai* a *[[Mutňanský (priezvisko)|Mutňanský]]*.

## História priezviska
Pôvod turčianskych Vladárovcov je nejasný. Keď kráľ Belo IV. obdaroval zemanov, ktorí sa časom začali písať „de Muthna“ zemou na Hornom Turci, mali za svojimi menami uvedené *de Churnuk*. Samotní Vladárovci svoj pôvod preto odvodzujú od mesta Cernik v Chorvátskom Slavónsku. Šikura však tvrdí, že najskôr ide o turčiansky Čerňakov, teraz časť Mošoviec. Aby toho nebolo málo, Novák uvádza, že ide o druhý turčiansky Čerňakov, ktorý ležal blízko terajšieho Veľkého Čepčína. Pôvodne sú zaznamenaní ako *Muthnai*, čo zodpovedá dnešnému priezvisku Mutňanský. Blažej Mútňanský bol bojovníkom v Čiernom pluku Mateja Korvína, čo mu vyslúžilo kapitánstvo na Blatnickom hrade. Keďže mal obrovský majetok a moc, začal byť prezývaný vladárom a toto sa uchytilo ako meno, ktoré si jeho potomkovia začali písať.

## Erb
Erbom Vladárovcov je modrý štít, na ktorom v bielej vode pláva strieborný jeleň. V rohoch štítu je zlatá hviezda a strieborný polmesiac s tvárou. Klenotom je červené srdce prestrelené strieborným šípom, z ktorého vyrastajú tri biele ľalie. Na prostrednej sedí biely holub.

## Známi nositelia
* Gábor Vladár
* Stefan Vladár
* Josef Vladár
* Ján Gašparides-Vladár

## Referencie

Kategória:Priezviská na Slovensku
Kategória:Šľachtické rody v Uhorsku
Kategória:Šľachtické rody na Slovensku